Sarah J. Maas

Sarah J. Maas (s. 5. maaliskuuta 1986 New York, New York) on yhdysvaltalainen fantasiakirjailija, joka tunnetaan parhaiten debyyttisarjastaan Throne of Glass. Sarjan ensimmäisen osan, Lasipalatsin (), julkaisi englanniksi vuonna 2012 Bloomsbury ja suomeksi vuonna 2017 Gummerus. Englanniksi kaikki sarjan seitsemän osaa ovat jo ilmestyneet, kun taas Suomessa kirjoista on ilmestynyt vuoteen 2021 mennessä kuusi. Sen lisäksi hän on kirjoittanut Valtakunta-sarjaa (), jonka ensimmäinen osa julkaistiin englanniksi vuonna 2015 ja suomeksi vuonna 2019.

Elämä 
Sarah J. Maas syntyi 5. maaliskuuta 1986 New Yorkissa. Vuonna 2008 hän valmistui Hamilton Collegesta, joka sijaitsee Clintonissa, New Yorkin osavaltiossa. Siellä hänen pääaineensa oli luova kirjoittaminen sekä sivuaineensa uskonto. Tällä hetkellä Maas on naimisissa ja asuu Pensylvaniassa. Hänen poikansa Taran syntyi kesäkuussa 2018. Vuoden 2022 helmikuussa Maas sai toisen lapsensa, tyttären Sloanen.

Ura 
Maas alkoi kirjoittaa esikoisromaaniaan Lasipalatsia jo kuusitoistavuotiaana. Kirjoitettuaan useita romaanin lukuja hän julkaisi ne FictionPress.com-sivustolla, missä se oli yksi sivuston suosituimmista tarinoista. Myöhemmin romaani poistettiin sivustolta, kun hän päätti yrittää julkaista sen. Sarjan tarina perustuu Tuhkimoon, ja sen lähtökohtana on ”Mitä jos Tuhkimo ei olisikaan palvelija, vaan salamurhaaja? Ja mitä jos hän ei osallistuisikaan tanssiaisiin tavatakseen prinssin, vaan tappaakseen hänet?”   

Vuonna 2008 Maas alkoi lähetellä tarinaa agenteille, ennen kuin löysi sellaisen 2009. Bloomsbury osti maaliskuussa 2010 Lasipalatsin  ja myöhemmin myös kahden muun sarjan osan oikeudet. Sarjaa on saatavilla 15 maassa ja 35 kielellä. Syyskuussa 2015 ilmoitettiin, että Mark Gordon Company oli hankkinut televisio-oikeudet Throne of Glass -sarjaan. Sarjan seitsemäs ja viimeinen osa Kingdom of Ash ilmestyi englanniksi 23. lokakuuta 2018.

Toinen Maasin sarja Valtakunta (engl. A Court of Thorns and Roses) perustuu löyhästi Kaunottaren ja hirviön tarinaan. Trilogian ensimmäinen kirja kirjoitettiin jo vuonna 2009, mutta se julkaistiin englanniksi vasta vuonna 2015 ja Suomessa vuonna 2019. Sarjasta on tulossa elokuva.  

Maas ilmoitti 16. toukokuuta 2018 kolmannesta kirjasarjastaan Crescent Citystä, joka on hänen ensimmäinen aikuisten fantasiasarjansa. Sarjan ensimmäisen kirjan nimi tulee olemaan House of Earth and Blood, Bloomsbury julkaisi sen englanniksi 3. maaliskuuta 2020. Sarjan suomenkielisestä julkaisusta ei ole vielä tietoa.

Kirjoitustyyli ja vaikutukset
Haastattelussa Writers & Artists -lehdelle Maas kertoi heille, että elokuvien partituurit ja klassinen musiikki ovat hänen inspiraationsa kirjailijana.  Hän jatkoi sanomalla, että Garth Nixin kirjoittama Sabriel ja Robin McKinleyn Sankari ja kruunu sai hänet rakastamaan fantasian lukemista ja sen kirjoittamista. Maasin hahmonkehitystä on ylistetty yhdeksi hänen parhaista ominaisuuksistaan ​​tarinankerronnassa, moraalisesti harmailla hahmoilla ja vahvalla maailmanrakennuksella.

Maas on maininnut, että "Löytämisen tunne johtuu siitä, miksi rakastan kirjoittamista niin paljon. Se on minulle täyttä jännitystä." Hänen kirjansa tunnetaan raskaista romanttisista teemoista, ja Maas itse on sanonut, että hänen fantasiasarjansa A Court of  Thorns and Roses "vinoutuu vanhemmaksi", istuen jossain nuorten ja aikuisten genren välissä.

Suomennettu tuotanto

Throne of Glass

Valtakunta

Muu tuotanto

Crescent City

Suomentamattomat Valtakunta-sarjan osat

Muut

Lähteet 

Elävät henkilöt
Yhdysvaltalaiset fantasiakirjailijat
Vuonna 1986 syntyneet